ნიგოზა

ნიგოზა — სოფელი აღმოსავლეთ საქართველოში, შიდა ქართლის მხარის კასპის მუნიციპალიტეტში, კოდისწყაროს თემში. მდებარეობს კვერნაქების ჩრდილოეთ კალთაზე. ზღვის დონიდან 900 მეტრზე, კასპიდან დაშორებულია 18 კილომეტრით.

 ისტორია, ეტიმოლოგია 
XIX საუკუნის შუა ხანებში ქსნის ხეობის სოფელ კუცხოვეთიდან ჩამოსული ოჯახები ქვემო ჭალელ თავად ამილახვარს ისინი დღევანდელი სოფლის ადგილას მიუყვანია, ხალხს ოქრო მიუციათ და სოფელი დაუარსებიათ. „ნიგოზით გემრიელი მიწააო“ — გადმოცემით ასე უთქვამს ამილახვარს ახალმოსახლეებისათვის და ამ ფაქტს უკავშირებენ სოფლის სახელის წარმოშობას.

 მოსახლეობა 
2014 წლის აღწერის მონაცემებით სოფელში ცხოვრობს 123 ადამიანი.

 აღწერის წელი  მოსახლეობა  კაცი  ქალი 2002საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II  171  79  92 2014   123  56  67

იხილეთ აგრეთვე
ნიგოზის მეორე სამაროვანი
ნიგოზის ნამოსახლარი
ნიგოზის ნასოფლარი
ნიგოზის პირველი სამაროვანი
ნიგოზის სამაროვანი

ლიტერატურა

სქოლიო

კატეგორია:კასპის მუნიციპალიტეტის სოფლები